laion/Wikipedia-Exotic huggingface dataset:
ראשקו קונייביץ'

ראשקו קונייביץ' (במונטנגרית: Рашко Коњевић; נולד ב-12 באפריל 1979) הוא פוליטיקאי מונטנגרי מהמפלגה הסוציאל-דמוקרטית. כיהן בעבר כשר הפנים, שר הכלכלה, כסגן ראש הממשלה וכשר ההגנה. קונייביץ' נולד ב-12 באפריל 1979 בזניצה שבשטח יוגוסלביה ( כיום בבוסניה והרצגובינה). הוא השלים תואר שני בכלכלה באוניברסיטת מונטנגרו. ב-2009 נבחר לפרלמנט מטעם המפלגה הסוציאל-דמוקרטית. ב-2012 הוא עזב את הפרלמנט כדי לשמש כשר הפנים בממשלתו של איגור לוקשיץ'. לאחר פיזור ממשלתו של לוקשיץ' במאי 2016, מונה קונייביץ' לשר הכלכלה בממשלה הזמנית של מילו ג'וקאנוביץ' עד נובמבר באותה שנה. בספטמבר 2021 הוא נבחר בשנית לפרלמנט, וב-28 באפריל 2022 נקרא לשמש כשר ההגנה וכסגן ראש הממשלה בממשלתו של דריטן אבאזוביץ'. ב-21 באוקטובר של אותה שנה, פיטר אותו אבאזוביץ' משני תפקידיו. רשקו קונייביץ' באתר ממשלת מונטנגרו רשקו קונייביץ' באתר הפרלמנט הסרבי רשקו קונייביץ' באתר פורום ורשה לביטחון רשקו קונייביץ' בלינקדאין
ריי קופר

ריי קופר (באנגלית: Ray Cooper; נולד ב-19 באוגוסט 1942) הוא מוזיקאי, נגן כלי הקשה ושחקן בריטי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תרומתו החשובה ביותר של קופר למוזיקה הפופולרית במחצית השנייה של המאה ה-20, היא הפיכת הנגינה בכלי הקשה שונים לחלק בלתי נפרד מצוות הנגנים שליווה את גדולי כוכבי הפופ. החל משנות ה־60 ניגן קופר לצד ההרכבים אמריקה, המי ועוד. באמצע שנות ה-70 חבר לאלטון ג'ון, והפך לחלק בלתי ניפרד מההרכב שליווה את ג'ון בשנות השיא שלו. כמו כן עבד עם אריק קלפטון, קרלי סימון, בריאן פרי, סטינג, עם שני יוצאי להקת פינק פלויד רוג'ר ווטרס ודייוויד גילמור, וכן עם יוצאי להקת הביטלס ג'ורג' האריסון, פול מקרטני ורינגו סטאר. עם להקת הרולינג סטונז עבד על אלבומם "זהו רק רוק'נ'רול" משנת 1973. בשנת 1980 הצטרף קופר לאלטון ג'ון לסיבוב הופעות, שבמהלכו הופיעו גם בהיכל התרבות בתל אביב ובבנייני האומה בירושלים. במהלך שנת 2012 יצאו השניים לסיבוב הופעות מצומצם במסגרתו הופיעו יחד ללא להקה. קופר אף שיחק במספר סרטי קולנוע. שיתוף הפעולה בינו לבין במאי הקולנוע יוצא חבורת מונטי פייתון - טרי גיליאם, הוביל למספר פסקולים אותם הלחין וניגן וכן שיחק במספר מהסרטים. הרולינג סטונז: "זהו רק רוק'נ'רול" (1974) אלטון ג'ון: "Captain Fantastic and the Brown Dirt Cowboy" (1975) אלטון ג'ון: "תנועות כחולות" (1976) אלטון ג'ון: "איש יחיד" (1978) ג'ורג' האריסון: "ענן תשע" (1987) ג'ורג' האריסון: "הופעה ביפן עם אריק קלפטון ולהקה" (1992) אתר האינטרנט הרשמי של ריי קופר ריי קופר, במסד הנתונים הקולנועיים IMDb (באנגלית) ריי קופר, באתר "אידיבי", מאגר הידע העברי לקולנוע ישראלי ועולמי ריי קופר, באתר AllMovie (באנגלית) ריי קופר, במסד הנתונים הקולנועיים KinoPoisk (ברוסית) ריי קופר, באתר AllMusic (באנגלית) ריי קופר, באתר MusicBrainz (באנגלית) ריי קופר, באתר Discogs (באנגלית) ריי קופר, באתר Songkick (באנגלית) ריי קופר, באתר Drummerworld
הדיוויזיה המוטסת ה-11

הדיוויזיה המוטסת ה-11 היא יחידה בצבא ארצות הברית תחת פיקוד הקורפוס הראשון ופיקוד אלסקה. הדיוויזיה הוקמה ב-25 בפברואר 1943 במהלך מלחמת העולם השנייה וכללה רגימנט מוצנח ושני רגימנטים מוטסים בדאונים. ביוני 1944 הועברה למערכה באוקיינוס השקט ואת טבילת האש שלה עשתה במערכה בפיליפינים ככוח החוד של הארמייה השישית בקרב לייטה, ובהמשך בפלישה לאי לוזון. את הצניחה המבצעית הראשונה ביצעו כוחות הדיוויזיה ברכס טאגטאיי, ולאחר מכן לחמו הכוחות בכיבוש מנילה. באוגוסט 1945 נשלחה הדיוויזיה ליפן כחלק מכוח הכיבוש האמריקאי ולאחר ארבעה שנים הוחזרה לארצות הברית. במלחמת קוריאה נשלח רגימנט צנחנים ללחימה. הדיוויזיה פורקה ב-1958. היא הופעלה מחדש בשנים 1963–1965 על מנת לבחון יכולות תקיפה מוסקות. במאי 2022 הוכרז על ארגון מחדש של כוחות צבא ארצות הברית באלסקה תחת הדיוויזיה המוטסת ה-11. הדיוויזיה עתידה להיות מוכנה לפרישה מהירה בכל אזור ובפרט במוכנות לאזורים קרים, כגון האזור הארקטי, נפאל והודו. במסגרת הארגון מחדש הועברו לפיקוד הדיוויזיה בריגדת הסטרייקרים הראשונה (שהפכה לבריגדת החי"ר הראשונה) ובריגדת החי"ר הרביעית המוטסת (שהפכה לבריגדת החי"ר השנייה) שתיהן מהדיוויזיה ה-25. גדוד מפקדה בריגדת החי"ר הראשונה ("הזאבים הארקטיים") בריגדת החי"ר השנייה ("הספרטנים") ארטילריית הדיוויזיה המוטסת ה-11 הבריגדה האווירית הקרבית של הדיוויזיה המוטסת ה-11 בריגדת התמיכה של הדיוויזיה המוטסת ה-11 (כולל כוחות מיוחדים ומודיעין) אתר האינטרנט הרשמי של הדיוויזיה המוטסת ה-11 (באנגלית אמריקאית) מדיה וקבצים בנושא הדיוויזיה המוטסת ה-11 בוויקישיתוף הדיוויזיה המוטסת ה-11, ברשת החברתית פייסבוק Army re-activates historic airborne unit, reaffirms commitment to Arctic Strategy, אתר צבא ארצות הברית, 8 ביוני 2022 11TH AIRBORNE REACTIVATED IN ALASKA
תולדות הארץ התיכונה

תולדות הארץ התיכונה היא סדרה בת 12 כרכים של ספרים שפורסמה בין השנים 1983 ל-1996, שאוספת ומנתחת חלק ניכר מהלגנדריום של טולקין, שנאספה ונערכה על ידי בנו, כריסטופר טולקין. הסדרה מציגה את הפיתוח לאורך זמן ההתעברות של טולקין של הארץ תיכונה כמקום בדיוני עם עמים משלה, בשפות, והיסטוריה, מן המושגים המוקדמים שלו של "מיתולוגיה עבור אנגליה" דרך להתפתחות הסיפורים שמרכיבים ה"סילמריליון" ו"שר הטבעות" . אין זו "היסטוריה של הארץ התיכונה" במובן של היותה כרוניקה של אירועים בארץ התיכונה שנכתבה מנקודת מבט של היקום. זוהי היסטוריה מחוץ ליקום של תהליך היצירה של טולקין. בשנים 2000–01, שנים עשר הכרכים פורסמו מחדש בשלושה כרכים במהדורות מוגבלות. מהדורות רגילות של שלושת הכרכים יצאו לאור בשנת 2002. חלק מהתוכן מורכב מגרסאות קודמות של יצירות שכבר פורסמו, בעוד שחלקים אחרים הם חומר חדש. ספרים אלה מפורטים ביותר, לעיתים קרובות מנתחים פיסת נייר כדי לספק את האבולוציה המלאה של שתיים או אפילו שלוש גרסאות שונות של קטע שנכתבו מחדש זו על זו. למרות כמות החומר הגדולה ב-12 הכרכים, עדיין ידוע על טקסטים רבים שלא פורסמו בספריות של אוניברסיטת בודליאן ו-מרקט, ובמאמרים אחרים המוחזקים על ידי יחידים או ארגונים, כמו המלגה הלשונית האלפית. חמשת הספרים הראשונים עוקבים אחר ההיסטוריה המוקדמת של הסילמריליון וטקסטים קשורים. ספרים שישה עד תשע דנים בהתפתחות שר הטבעות; ספר תשיעי דן גם בסיפור נומנור בצורת The Notion Club Papers. הספרים העשירי והאחד-עשר מתמקדים בחומר מהסילמריליון שטולקין עבד עליו לאחר פרסום שר הטבעות, כולל דברי הימים של בלריאנד ותולדות אמן. ספר 12 דן בהתפתחות הנספחים לשר הטבעות ובוחן כתבים מגוונים מהשנים האחרונות לחייו של טולקין. כריסטופר טולקין קיבל את ההחלטה לא לכלול כל חומר הקשור להוביט בתולדות הארץ התיכונה מכיוון שהוא לא נועד במקור להוות חלק מהמיתולוגיה, אלא היה סיפור ילדים ובמקור לא מתרחש בארץ התיכונה, שתוקן במהלך הכתיבה של שר הטבעות. The History of The Hobbit פורסם בנפרד, בשני כרכים, בשנת 2007 ונערך על ידי John D. Rateliff. אינדקס משולב פורסם שש שנים לאחר השלמת הסדרה בתור The History of Middle-earth: Index (2002). כולל: בית המשחקים האבודים. מנגינת האינור. ביאת הולאר והקמת ולינור. כליאתו של מלקו. ביאת העלפים והקמת קור. גניבתו של מלקו והחשכת ולינור. מנוסת הנולדולי. מעשה השמש והירח. הסתרת ולינור. מעשהו של גילפנון: מסע הנולדולי. נספחים (מילונים). מעשה טינוביאל טורמבר והפואולקה מפלת גונדולין "The History of Middle-earth". An Illustrated Tolkien Bibliography. TolkienBooks.net. 2014. נבדק ב-16 ביולי 2014. {{cite web}}: (עזרה)
אבדי

האם התכוונתם ל... אהרן אבדי – סופר ישראלי ויליאם אבדי – שחקן קולנוע צרפתי פול אבדי – אדריכל צרפתי עבדי עבאדי ד'אבדי
נישואים בין-גזעיים

נישואים בין-גזעיים או נישואים בין-אתניים הם סוג של אקסוגמיה, שבו בני הזוג משתייכים לגזעים או קבוצות אתניות שונות. במדינות רבות היו חוקים וכללים האוסרים או מגבילים לא רק נישואים בין-גזעיים, אלא גם יחסי מין וזוגיות בין-גזעיים, כולל בארצות הברית, גרמניה הנאצית ודרום אפריקה בתקופת האפרטהייד. בשנת 1960, נישואים בין-גזעיים היו בלתי חוקיים ב-31 מ-50 מדינות ארצות הברית. ב-1967, בפסק דין לאבינג נגד וירג'יניה פסק בית המשפט העליון של ארצות הברית, תחת נשיא בית המשפט העליון, ארל וורן, שהגבלות מבוססות גזע על נישואים, כמו החוק במדינת וירג'יניה, מפרות את סעיף השוויון (שאומץ ב-1868) של חוקת ארצות הברית. בנישואים בין-גזעיים, בני הזוג מתמודדים לרוב עם בעיות שאינן אופייניות לזוגות בהם שני בני הזוג שייכים לאותו גזע או מוצא אתני. לתרבויות שונות יש בסיסים מוסריים, אתיים וערכיים שונים, שבתוכם מושגים כמו הפרט, המשפחה, החברה ואורח החיים החברתי נתפסים בצורה שונה. לכן, כאשר יסודות אלו מתנגשים זה בזה, נוצרים קונפליקטים בין בני הזוג. ילדים של זוגות מעורבים עלולים להחשף ליחס גזעני. אנשים רב-גזעיים נתפסים כאטרקטיביים יותר מבני גילם חד-גזעיים. לדוגמה, מחקר של Rhodes et al. (כפי שצוטט אצל לואיס) מצא שאנשים מרקע מעורב אסייתי ואירופאי דורגו כאטרקטיביים יותר מאירופים, אסייתים ואפילו פרצופים אקראיים שנוצרו כמורפים בין שתי הקבוצות הללו. מחקר אחר שנערך לאחרונה על ידי אלנה סטפנובה (כפי שצוטט ב-Latson) מצא שקבוצה של סטודנטים שחורים, לטינים, לבנים ואסייתים דירגו פנים של אנשים מעורבים כאטרקטיביים יותר. קבוצות גזעניות מתנגדות בתוקף לנישואים בין-גזעיים. לדוגמה אחת הטענות של התנועה הנאציונל-סוציאליסטית בארצות הברית לכך שהם שונאים את היהודים היא שהיהודים אשמים כביכול בפגיעה בטוהר הגזע הלבן והנוצרי. גף' סקוף שעמד בעבר בראש התנועה הנאצית מעיד כיצד נושא זה גורם לתחושה מתמדת של התקרבנות, שנחוצה לשם הצדקה עצמית, לתדלוק תחושות של פחד, שנאה והצדקת אלימות. זה לא משנה שאנחנו היינו התוקפנים, האגרסיביים, האלימים. כשאתה נמצא בתוך התנועה אתה משכנע את עצמך שאתה נמצא במצב של מגננה נגד הצד השני. שהם אלה משנים לפגוע בך בכל מיני דרכים כמו למשל קידום נישואי תעורבות שהמטרה היחידה שלהם היא לדלל את הגזע הלבן — מישלינג מדיה וקבצים בנושא נישואים בין-גזעיים בוויקישיתוף A Black Nurse, a German Soldier and an Unlikely WWII Romance, The New York Times Cultural Differences, The Yale Review "Loving v. Virginia". Oyez. ארכיון מ-2016-11-15. נבדק ב-21 בספטמבר 2019. {{cite web}}: (עזרה) "Loving v. Virginia". LII / Legal Information Institute. ארכיון מ-2019-10-15. נבדק ב-21 בספטמבר 2019. {{cite web}}: (עזרה) John Mcfadden, James L. Moore, Intercultural marriage and intimacy: Beyond the continental divide, International Journal for the Advancement of Counselling 23, 2001-12-01, עמ' 261–268 doi: 10.1023/A:1014420107362 Lewis, Michael B.. “Why are Mixed-Race People Perceived as more Attractive?” Perception 39 (2010): 136 - 138. Latson, Jennifer. "The Biracial Advantage". Psychology Today. Retrieved 14 April 2020. צח יוקד, ג'ף סקופ עמד בראש תנועה ניאו־נאצית אלימה בארה"ב. ואז הוא הפך את עורו, באתר הארץ, 31 במאי 2023
יורם וייס

פרופסור יורם וייס (נולד ב-7 בינואר 1959) הוא רופא ישראלי, המשמש מנכ"ל המרכז הרפואי הדסה מאז שנת 2021. פרופסור וייס הוא מומחה בהרדמה, טיפול נמרץ וניהול מערכות בריאות. וייס נולד בתל אביב לאב שעבד כנציג משקיעים, לאחר שעלה לישראל מצ'כיה, ולאם משפטנית, שעלתה מגרמניה. הוא בוגר תיכון אליאנס בעיר. את צעדיו הראשונים בעולם הרפואה עשה בעת שירותו הצבאי כמדריך חובשים בחיל הרפואה. את לימודי הרפואה, אותם סיים בשנת 1990, עשה בפקולטה לרפואה ע"ש רפפורט של הטכניון. ב-1995 השלים התמחות בהרדמה בבית החולים הדסה וארבע שנים אחר-כך, השלים התמחות בטיפול נמרץ באוניברסיטת פנסילבניה שבארצות הברית. נוסף על כך, הוא בוגר תוכנית "TRIUM MBA" - תוכנית משותפת של Stern NYU אוניברסיטת ניו יורק, בית הספר לכלכלה של לונדון וה-Haute Ecole De Commerce (HEC). בשנת 2018 סיים הכשרה בניהול ארגונים רפואיים, בהתאם לדרישת המועצה המדעית הישראלית. בשנת 1994 החל וייס את דרכו במרכז הרפואי הדסה ומילא שם שורה של תפקידים מנהליים. בין היתר, שימש כרופא הראשי באגף הרדמה וטיפול נמרץ, ריכז את התוכנית להטמעת מערכת מחשוב לרישום רפואי (MetaVision-IMDSoft) והשתתף בצוות ההיגוי לשיתוף פעולה בין אינטל להדסה. משנת 2006 ועד 2009 כיהן כראש המרכז לטיפול נמרץ כירורגי ובין השנים 2009 ל-2014 ניהל את מחלקת ההרדמה וטיפול נמרץ במרכז הרפואי הדסה עין כרם. תקופת ניהולו כללה את שנות האינתיפאדה השנייה ומאות מנפגעי הטרור של אותן שנים, בהם אזרחים רבים ומשרתי כוחות הביטחון, טופלו על ידי וייס וצוותו ביחידה לטיפול נמרץ ובאגף ההרדמה. בשנת 2014, בזמן שהוביל את ועד הרופאים בבית החולים, התבקש על ידי מנכ"ל הדסה, ד"ר אביגדור קפלן, לנהל את בית החולים הדסה עין כרם. וייס נענה לבקשתו וקיבל על עצמו את תפקיד ניהול בית החולים. בכך, שינה את מסלול חייו המקצועי ובחר בדרך הניהולית על פני מסלול קליני ומחקרי. בשנת 2021 מונה וייס לממלא-מקום מנכ"ל הדסה ומספר חודשים לאחר מכן, בחודש יוני 2022, נבחר על ידי דירקטוריון הדסה והנהלת ארגון נשות הדסה העולמי (HWZOA) לכהן באופן רשמי כמנכ"ל המרכז הרפואי הדסה. במהלך השנים, במקביל לתפקידיו בהדסה, שימש וייס כרופא מרדים בכיר, פרופסור עוזר בהרדמה ופרופסור עוזר קליני בהרדמה, ואף עסק במחקר בתחום נזק ריאתי וטיפול גנטי. מלבד פרסומיו הרבים במסגרת מחקרית, וייס אף מילא מספר תפקידי עריכה במגוון כתבי עת יוקרתיים כגון "Contemporary Critical Care"‏ ו-"Anesthesiology Clinics of North America". פרופ' וייס החזיק בשני מינויים בפקולטות לרפואה: פרופסור חבר בבית הספר לרפואה של האוניברסיטה העברית בירושלים, ישראל ועד לשנת 2015 פרופסור חבר-משנה באוניברסיטת פנסילבניה. וייס מתגורר בתל אביב ונשוי לשירלי וייס דגני, מנהלת עסקית בחברת "Johnson & Johnson Vision Care" (ישראל ויוון). לזוג שני ילדים. ישי קרוב, מנהל רפואי חדש להדסה: פרופ' יורם וייס, באתר ערוץ 7, 9 באוקטובר 2013 אדריאן פילוט, פרופ' זאב רוטשטיין, סיים את תפקידו כמנכ"ל הדסה, פרופ' יורם וייס ימונה למ"מ, באתר כלכליסט, 26 ביולי 2021 פרופ' יורם וייס נבחר למנכ"ל המרכז הרפואי הדסה, באתר וואלה, 14 ביוני 2022
ג'בארי ווקר

ג'בארי דומיניק ווקר (באנגלית: Jabari Dominic Walker; נולד ב-30 ביולי 2002) הוא כדורסלן אמריקאי המשחק בעמדות הסמול פורוורד והפאוור פורוורד בפורטלנד טרייל בלייזרס. ווקר נולד בוויצ'יטה, קנזס. אביו, סמאקי (אנ'), נבחר בבחירה התשיעית של דראפט ה-NBA‏ 1996 ושיחק בליגה כעשור. ווקר בחר לשחק כדורסל עבור קבוצת הכדורסל של אוניברסיטת קולורדו. ב-14 בינואר 2021 רשם 23 נקודות ו-11 ריבאונדים בניצחון 89–60 על קליפורניה. בפברואר הוא החמיץ שישה משחקים בשל פציעה ברגל. ב-20 במרץ 2021 ווקר קלע שיא עונתי של 24 נקודות, כשהוא קולע 5 מ-5 מטווח שלוש הנקודות, בניצחון 96–73 על ג'ורג'טאון. בשנתו הראשונה באוניברסיטה העמיד ממוצעים של 7.6 נקודות ו-4.3 ריבאונדים למשחק. ב-25 בינואר 2022 ווקר השווה שיא קריירה וקלע 24 נקודות בניצחון 82–78 על אורגון. בשנתו השנייה והאחרונה באוניברסיטה הוא העמיד ממוצעים של 14.6 נקודות ו-9.4 ריבאונדים למשחק. ב-30 במרץ 2022 הכריז כי יתמודד בדראפט 2022 ב-NBA. בדראפט נבחר דייוויס בבחירה ה-57, אחת לפני האחרונה, על ידי פורטלנד טרייל בלייזרס. הוא הצטרף לסגל הקבוצה לקראת טורניר ליגת הקיץ של ה-NBA, ובמשחק הבכורה שלו בטורניר קלע 11 נקודות והוסיף 7 ריבאונדים בהפסד 78–81 לדטרויט פיסטונס. ב-13 ביולי 2022 חתם על חוזה רוקי בקבוצה. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA ArizonaVarsity - Rosenberg Q&A: Past and Present with Jabari Walker, arizonavarsity.rivals.com Sudden growth spurt paves Jabari Walker’s path to CU basketball, BuffZone, ‏2020-04-17 (באנגלית אמריקאית) Adam Chalifoux, Tale of the Tape: Jabari Walker, Sports Illustrated Colorado Buffaloes News, Analysis and More (באנגלית) CU Buffs basketball adds 2020 forward Jabari Walker, The Denver Post, ‏2020-04-08 (באנגלית אמריקאית) CU men’s basketball notes: Freshman Jabari Walker growing up in a hurry for Buffs, BuffZone, ‏2021-01-15 (באנגלית אמריקאית) Jabari Walker embracing prep for bigger role with CU Buffs men’s basketball, BuffZone, ‏2021-04-23 (באנגלית אמריקאית) Jabari Walker goes ballistic as Buffaloes beat Hoyas, advance in NCAA Tournament, BuffStampede.com (באנגלית אמריקאית) Colorado vs. Oregon - Game Recap - January 25, 2022 - ESPN, ESPN.com (באנגלית) 2021-22 Pac-12 Men's Basketball All-Conference honors and Annual Performance Awards, presented by Nextiva | Pac-12, pac-12.com (באנגלית) Jabari Walker announces he will declare for the 2022 NBA Draft, Colorado Buffaloes Wire, ‏2022-03-31 (באנגלית אמריקאית) Done deal: Jabari Walker reportedly ‘all in’ for NBA draft, BuffZone, ‏2022-05-02 (באנגלית אמריקאית) Portland Trail Blazers vs Detroit Pistons Jul 8, 2022 Box Scores | NBA.com, www.nba.com Trail Blazers Sign Jabari Walker, www.nba.com (באנגלית)
קצב רענון משתנה

קצב רענון משתנה (באנגלית: Variable refresh rate; נקרא גם בראשי תיבות: VRR) מתייחס לתכונה של מסכים המאפשרת לשנות את קצב הרענון שלהם באופן רציף ובצורה חלקה ללא התערבות מצד המשתמש. מסך שתומך בקצב רענון משתנה בדרך כלל תומך בטווח ספציפי של קצבי רענון (לדוגמה, טווח בין 30 עד 144 הרץ) והדבר מכונה טווח קצב רענון משתנה (או טווח VRR בקיצור). קצב הרענון יכול להשתנות לכל אחד מהערכים בטווח בצורה חלקה, באופן רציף ומיידי. במסכים עם קצב רענון קבוע, כל פריים מוצג במרווחי זמן מסוימים, שפרוסים באופן שווה. אם הפריים הבא בתורו עדיין לא מוכן כאשר המרווח הזה מגיע, יכולים להתרחש שני מקרים: המקרה הראשון הוא שהפריים הקודם נשאר, עד המרווח זמן הבא (נקרא גמגום - stutter) והמקרה השני הוא כאשר הפריים הקודם והפריים הבא מתערבבים זה עם זה (נקרא קריעת מסך (אנ')). באופן דומה, אם הפריים מוכן בטרם המסך מוכן להציג את הפריים הבא, הוא לא יוצג. המטרה העיקרית של קצב רענון משתנה היא להימנע כליל מיצירת אותם "גמגומים" ו-"קריעות" על ידי סנכרון קצב הרענון באמצעות שינוי תמידי של אותו קצב בהתאם לקצב הרנדור של התוכנה, לדוגמה, סנכרון בין קצב הרענון לקצב הפריימים לשנייה (FPS) של משחק וידאו. הדבר גורם לתצוגת תנועה חלקה יותר. מטרה נוספת היא חסכון בחשמל, על ידי הנמכת קצב הרענון של המסך באופן זמני לצורך שמירה על חיי סוללה במחשבים ניידים וטלפונים סלולריים. כמו כן, קצב רענון משתנה מאפשר למסך להציג באופן תקין כל קצב פריימים שרירותי של סרט או וידאו, כל עוד קצב הפריימים נמצא בטווח שהמסך תומך בו. מסכים וקטורים שפעלו על טכנולוגיית שפופרת קרן קתודית (CRT) תמכו בקצב רענון משתנה וקצב הרענון נקבע על פי מספר הווקטורים אשר מופיעים על המסך, שכן כמות גדולה יותר של וקטורים משמעותה לוקח יותר זמן להציג את כל הווקטורים. החל מהעשור השני של המאה ה-21, מסכי רסטר קיבלו מספר תקנים תעשייתיים עבור קצב רענון משתנה. מבחינה היסטורית, ישנם רק מספר מועט של קצבי רענון קבועים עבור מצבי תצוגה נפוצים. לצורך יישום התכונה, פותחו מספר תקנים תעשייתיים וקניינים: AMD FreeSync Nvidia G-Sync VESA Adaptive-Sync (עבור DisplayPort) קצב רענון משתנה של HDMI 2.1 Apple ProMotion Qualcomm Q-Sync אתר לבדיקה והשוואת קצב רענון משתנה מול סנכרון אנכי רגיל (באנגלית) מארק רג'ון, Preview of NVIDIA G-SYNC, Part #1 (Fluidity), באתר Blur Busters, ‏‏12 בדצמבר 2013 (באנגלית) אדל סומו, HDMI 2.1 brings 8K, 10K resolution and variable refresh rates, באתר DisplayLag, ‏‏5 בינואר 2017 (באנגלית) מאט סמית', G-Sync vs. FreeSync: Adaptive sync gaming monitors, explained, באתר PCWorld, ‏‏15 ביולי 2022 (באנגלית) Variable refresh rate for power management (באנגלית) Adaptive control of display refresh rate based on video frame rate and power efficiency (באנגלית) ברייאן דל ריזו, NVIDIA Supersizes PC Gaming with New Breed of Big Format Gaming Displays, באתר Nvidia, ‏‏7 בינואר 2018 (באנגלית) Variable refresh rate for stroke CRT displays (באנגלית) VESA® Adds ‘Adaptive-Sync’ to Popular DisplayPort™ Video Standard, באתר VESA, ‏‏12 במאי 2014 (באנגלית) HDMI® Variable Refresh Rate (VRR), באתר HDMI (באנגלית) Prasad‏, Understanding the ProMotion display on the new Apple iPad Pro (עמ' ‏6 ביוני 2017), באתר GSM Arena (באנגלית) ג'רי צ'נג ופאט לוולור, Snapdragon 835: Powering the immersive VR and AR experiences you’ve been waiting for, באתר קוואלקום, ‏‏23 בינואר 2017 (באנגלית)
פיקוד אלסקה

פיקוד אלסקה (באנגלית: Alaskan Command ובקיצור ALCOM) הוא פיקוד משולב של הזרועות השונות בכוחות המזוינים של ארצות הברית המשתייך לפיקוד צפון. משימת הפיקוד היא היערכות להגנה על אזור אלסקה ותמיכה בפעילות אזרחית באזור. הפיקוד הוקם ב-1 בינואר 1947 כפיקוד המאחד כוחות מהזרועות השונים של הכוחות המזוינים. הוא כלל את הפיקוד האווירי של אלסקה, כוחות צבא ארצות הברית באלסקה והכוח הקדמי של הצי באלסקה. במהלך השנים הוכפף הפיקוד לפיקוד האוקיינוס השקט של ארצות הברית. בעקבות פיגועי 11 בספטמבר הוקם פיקוד צפון של ארצות הברית והועברה לאחריותו משימת הביטחון ביבשה ובים באזור אלסקה וב-2014 הועברה האחריות הפיקודית על פיקוד אלסקה לפיקוד צפון. חיל האוויר ה-11 של ארצות הברית הדיוויזיה המוטסת ה-11 של צבא ארצות הברית הכוחות הימיים באלסקה - מבוססים על מחוז 17 של משמר החופים האמון על רצועת חוף באורך של 47,300 מיילים ושטח ימי של 3.85 מיליון מייל רבוע. מדיה וקבצים בנושא פיקוד אלסקה בוויקישיתוף אתר האינטרנט הרשמי של פיקוד אלסקה (באנגלית אמריקאית) על הפיקוד באתר הבסיס המשותף אלמנדורף-ריצ'רדסון
בני ציון (תלמוד תורה)

בני ציון היה תלמוד תורה ליוצאי עדות המזרח ששכן בשכונת הבוכרים בירושלים, רבים מרבני עדות המזרח למדו בתלמוד תורה זה. התלמוד תורה הוקם על ידי הרב אברהם אמינוף תלמודי בשנת ה'תרנ"ה - 1894. התלמוד תורה שכן בבית הכנסת שושנים לדוד בין המלמדים היו הרב רפאל שלמה לניאדו, רבי יצחק מלמד והרב יוסף חיים מועלם, וכונה "תלמוד תורה הכללי". תלמוד התורה נועד לבני עולים מארצות המזרח: מרוקו, עיראק, איראן, בוכרה, תימן ועוד. בשנת תרע"ט בעקבות מלחמת העולם הראשונה שקע המוסד בחובות כספיים וכמעט הגיע לסגירה, בשל כך פנו מנהלי הת"ת לאגודת ישראל בבקשה שייקחו חסות על המוסד. אגודת ישראל הסכימה בתנאי שימונה רב דוקטור. לאחר שחכמי העדה הביעו התנגדות נחרצת, שלחה אגודת ישראל את הרב משה פרוש שינהל את הת"ת. עם בואו למקום שינה את שם הת"ת ל"בני ציון". בהמשך עבר תלמוד התורה למבנה ברחוב דוד 5, בשכונת הבוכרים בירושלים. לתלמוד התורה נפתחו שני סניפים נוספים בנחלאות ובמושבה הגרמנית. בצוות המוסד כיהנו המלמדים; יוסף חיים שרבאני, שלמה מערבי, שאול שרבאני, חיים שבילי, יעקב בלוי, יוסף מועלם, בנימין ג'רג'י, יצחק רוזנטל ועוד. הרב בן ציון אבא שאול הרב נעים בן אליהו הרב עובדיה יוסף הרב יהודה מועלם הרב דוד צדקה הרב יהודה צדקה הרב יוסף שרגא הרב אליהו שרים הרב שלום כהן הרב משה צדקה אלבום תצלומים - תלמוד תורה בני ציון, באתר קדם ארכיון מסמכים של תלמוד תורה בני ציון, באתר ארכיון המדינה ש. מ. וולך, רבינו האור לציון חלק א, ירושלים תשע"ב, עמ' 57.
טרי פינקרד

טרי פ. פינקרד (באנגלית: Terry P. Pinkard; נולד ב-1947) הוא פרופסור לפילוסופיה באוניברסיטת ג'ורג'טאון בוושינגטון די. סי. המחקר של פינקרד מתמקד בפילוסופיה הגרמנית מקאנט ועד היום, בדגש על הגל, במחשבה מדינית, בייחוד התיאוריות הפוליטיות של הגל ושל סארטר, ובספרות גרמנית, בדגש על היינה. הגל - ביוגרפיה (2 כרכים), תרגום: ד"ר טלי וולף, עריכה מדעית: רועי בר, הוצאת רסלינג, 2010, 2016. Power, Practice, and Forms of Life: Sartre's Appropriation of Hegel and Marx. University of Chicago Press, 2021. Georg Wilhelm Friedrich Hegel: The Phenomenology of Spirit (Cambridge Hegel Translations), translated by Terry Pinkard (Cambridge University Press, 2018) ISBN 0-52185579-9 Does History Make Sense?. Harvard University Press, 2017. Hegel's naturalism : mind, nature, and the final ends of life. (New York, NY [u.a.],2012) Liberal rights and liberal individualism without liberalism : agency and recognition (2007) German Philosophy 1760-1860: The Legacy of Idealism. Cambridge: Cambridge University Press, 2002. Hegel: A Biography. Cambridge: Cambridge University Press, 2000. Hegel's Phenomenology: The Sociality of Reason. Cambridge: Cambridge University Press, 1994. Hegel's Dialectic: The Explanation of Possibility. Temple University Press, 1988. Democratic Liberalism and Social Union. Temple University Press, 1987. "טרי פינקרד, סימפוזיון: מסביב למשולש – הגל, נצרות והגות עכשווית. מומחי הגל משיבים למיכל סגל", דחק, כרך ז', 2016. עמ' 560–570 "Perché leggere la 'Fenomenologia' duecento anni dopo?." Filosofia e discussione pubblica, 3 (2007) "Las Formas de Vida según Hegel." Apuntes Filosóficos, 15, 29 (2006) "Response to Stern and Snow." Bulletin of the Hegel Society of Great Britain (2004) "Subjects, Objects, and Normativity: What Is It Like To Be an Agent?." Internationales Jahrbuch des Deutschen Idealismus / International Yearbook Of German Idealism (2003) "Virtues, Morality, and Sittlichkeit: From Maxims to Practices, Or: Using Kant to Get Out of Kant (and Using Hegel to Get Out of Hegel)." European Journal of Philosophy, 7, 2 (1999) טרי פינקרד באתר אוניברסיטת ג'ורג'טאון (באנגלית) טרי פינקרד באתר PhilPapers (באנגלית) סלבוי ז'יז'ק נגד טרי פינקרד (איך לקרוא את הגל) באתר יוטיוב (באנגלית) טרי פינקרד, דף שער בספרייה הלאומית
1961 באסטרונאוטיקה

במהלך השנה בוצעו 50 שיגורים. 41 (80%) מהם בוצעו על ידי ארצות הברית. 31 בינואר – ארצות הברית שיגרה חללית עם קוף כחלק מתוכנית מרקורי. 12 בפברואר – ברית המועצות שיגרה חללית ונרה 1 - חללית ראשונה ששוגרה לכיוון כוכב לכת אחר (נוגה). 12 באפריל – ברית המועצות שיגרה חללית עם יורי גגרין, האיש הראשון בחלל. 5 במאי – ארצות הברית שיגרה חללית עם אלן שפרד לטיסה תת-מסלולית. 25 במאי – הנשיא ג'ון קנדי הכריז על תוכנית אפולו שמטרתה להנחית אדם על הירח לפני תום העשור. במהלך השנה בוצעו מספר טיסות במסלול זה: מאות שיגורים בוצעו על ידי ארצות הברית כולל שיגור מאויש עם אלן שפרד עשרות שיגורים בוצעו על ידי ברית המועצות 18 שיגורים בוצעו על ידי צרפת 17 שיגורים בוצעו על ידי הממלכה המאוחדת 7 שיגורים בוצעו על ידי יפן שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1961 באסטרונאוטיקה בוויקישיתוף ריכוז נתונים על שיגורים בשנת 1966 שולב בבסיס חיל האוויר ונדנברג